  Анжелика Тихонова корреспондент Удмуртиысь тодмо тодосчи Леонид Загребин улонысь кошкиз. Со сярысь «Удмурт Кенеш» огазеяськонлэн пресс-службаез ивортэ. Леонид Дмитриевич Загребин Алнаш ёросысь Муважи гуртын вордӥськиз. Физика но математика тодосъя доктор, профессор, Удмуртиысь тодос удысысь дано ужась, Кузебай Герд нимо йӧскалык премилэн лауреатэз луэ.  Со трос лэсьтӥз удмурт калыкез огазеянын, солэсь асваланзэ ӝутонын. Леонид Дмитриевич улосысьтымы удмурт мерлыко движенилэн одӥгез азьветлӥсез, «Удмурт Кенеш» огазеяськонлэн исполкомезлэн ёзчиез, Уставез кылдытон бордын тыршисез, удмуртъёслэн Бадӟым ӧтчамъёссылэн делегатэз луылӥз «Удмурт Кенеш» огазеяськонлэн пресс-службаезЛеонид Дмитриевичлы 81 арес вал. Люкиськон 29-тӥ южтолэзе 11 часын Ижкарын Олег Кошевой нимо ульчаысь 16 номеро юртын ортчоз. «Удмурт Кенешлэн» тӧроез Татьяна Ишматова но огазеяськонлэн ёзчиосыз Леонид Загребинлэн ӵыжы-выжыосызлы но матысь адямиосызлы мур куректэмзэс верало. Соос борды ивортодэтъя «Удмуртия» агентство но итӥське. Тегъёс: Мерлык Ижкар Удмуртия улоныськошкемъёс УдмуртКенеш удмуртъёс  